**Valga valla avalikele pakendipunktidele kõva kattega aluste rajamine**

**Lähteülesanne:**

Parandada avalike pakendite kogumiskohtade heakorda. Hanke käigus tuleb rajada Valga vallas asuvatesse avalikesse pakendite kogumispunktidesse jäätmeveokiga samal tasandil paiknevad kõva kattega alused. Kokku tuleb rajada 11 kõvakattega alust olemasolevatesse ja loodavatesse kogumispunktidesse, kogumahus 231 m2:

1. Võnnu ja Tuubi tn ristmikule[[1]](#footnote-1) (katastritunnus: 85401:010:0015 ) suurusega 19 m2
2. Kevade tn kinnistule (katastritunnus: 85401:010:0024) suurusega 19 m2
3. Peetri ja Kungla tn ristmik (katastritunnus: 85401:007:0017) suurusega 19 m2
4. Rimi taga Raja tn 12 kinnistule (katastritunnus: 85401:003:2170 ) suurusega 19 m2
5. Metsa ja Jõe tn ristmik Pedeli virgestusala 3 (katastritunnus: 85401:001:0234) suurusega 19 m2
6. Piiri tn 14a[[2]](#footnote-2) (katastritunnus: 85401:001:0194) suurusega 19 m2
7. Torni tn (katastritunnus: 85401:010:0017) suurusega 10 m2
8. Hargla kultuurimaja taha (katastritunnus: 85501:001:0998 ) suurusega 27 m2
9. Õru puhkeala juurde, Ringtee (katastritunnus:85501:001:0966) suurusega 40 m2
10. Sooru kortermajade taha Kesk tn 15a kinnistule[[3]](#footnote-3) (katastritunnus: 82001:001:0328) suurusega 10 m2
11. Laatre alevik Kesk tn 7a kinnistule (katastritunnus: 82001:001:0422) suurusega 20 m2
12. Raavitsa, Kesk ja Nelgi tee ristmikul (katastritunnus: 85501:001:0254 ) suurusega 10 m2

Kohapeal on võimalik tutvuda olemasoleva olukorraga. Olemasolevate pakendikonteinerite asukohtadega on võimalik tutvuda siit: <https://valgavv.maps.arcgis.com/apps/webappviewer/index.html?id=3e6ecee523eb44d9b59ea0524844c11f> Kõvakattega aluste täpsed asukohad pannakse paika hankelepingu sõlmimisel. Kõvakattega aluste asukohtade ligikaudse asukohaskeemiga saab tutvuda lingilt [https://valgalinnavalitsus-my.sharepoint.com/:u:/g/personal/anni\_teetsmann\_valga\_ee/EeGVXiauetFOlxiO1ozHNEABkSqBmYkarXCUuuWM1N6Cdg?e=bIpeOd](https://valgalinnavalitsus-my.sharepoint.com/%3Au%3A/g/personal/anni_teetsmann_valga_ee/EeGVXiauetFOlxiO1ozHNEABkSqBmYkarXCUuuWM1N6Cdg?e=bIpeOd).

*Töövõtja kohustused:*

* Töövõtja kohustub märgistama kõvakattega aluste aluse pinnase enne tööde teostamist ning kooskõlastama märgistatud asukohad enne pinnasetöödega alustamist tööde tellijaga.
* teostama pinnase ettevalmistustööd
* rajama kõvakattega alused (ristküliku kujuga)
* tagada ehitustööde raames tekkinud jäätmete nõuetekohane käitlemine.
* peab organiseerima pakendite kogumismahuti liigutamise tööde teostamise ajaks viisil, mis tagaks kogumismahutite kasutamise ja ligipääsu jäätmeveokile ka ehitustööde teostamise ajal.
* paigaldama kogumismahutid pärast tööde lõpetamist kõva kattega alustele
* paigaldama pakendite kogumispunkti, kõva kattega alusele infotahvlid koos postiga kahes (nii eesti kui vene) keeles suurusega vähemalt A1, mis sisaldab infot pakendite sorteerimise ning Valga jäätmejaama kohta. Infotahvlite sisu ning kujundus tuleb kooskõlastada Valga Vallavalitsusega.

*Nõuded kõva kattega alusele*:

* Rajatavad alused peavad olema ääristatud tuleb kuivbetoonist alusele paigaldatud äärekividega.
* Alused peavad taluma raskeveokeid ning metallist konteinereid. Platside alused tuleb välja kaevata. Aluskiht peab olema ehitatud vähemalt 30mm paksusest killustikust ja koormustaluvusega kivisillutis tuleb paigaldada sängitusliivale või sõelmetele.

Töövõtja peab arvestama tehtud tööde garantiiga 2 aastat.

**Valga Vallavalitsus jätab õiguse endale kõvakattega aluste arvu muutmiseks. Kõvakattega aluste asukohad võivad kinnistu siseselt muutuda. Täpsed asukohad pannakse paika hankelepingu sõlmimisel.**

Pakkumuses tuleb eraldi välja tuua kõvakattega aluse rajamine eraldi kogumiskohtade lõikes ning kogumaksumus kokku.

Hanke võitja: madalaima hinna teinud pakkuja.

Tööde teostamise tähtaeg: 6 kuud pärast lepingu sõlmimist

Lisainfo saamiseks seoses kõvakattega aluste asukohtadega, palume pöörduda keskkonnaspetsialisti Anni Teetsmanni poole tel. 5860 1328, e-post: anni.teetsmann@valga.ee

1. Sulevi ja Tuubi tn ristmiku segapakendi, klaaspakendi ning paber/papi konteiner viiakse Võnnu ja Tuubi tn ristmikule. Töövõtja peab pärast ehitustööde lõppemist paigaldama Võnnu ja Tuubi tn ristmikule [↑](#footnote-ref-1)
2. Tegemist on täiesti uue pakendite kogumispunktiga [↑](#footnote-ref-2)
3. Tegemist on uue pakendite kogumispunktiga. Töövõtja peab Sooru Rahvamaja tagant ühe segapakendi konteineri transportima pärast ehitustööde lõppu Kesk tn 15a kinnistule [↑](#footnote-ref-3)